
ELŐTERJESZTÉS

Mórágy Község Képviselő - testületének 2020. szeptember 14-i
rendes/rendkívüli testületi ülésére

	Tárgy:
	A Völgységi Önkormányzatok Társulása társulási megállapodás módosítása

	Előterjesztő:
	Glöckner Henrik polgármester

	Előterjesztést készítette:
	Dr. Puskásné Dr. Szeghy Petra jegyző

	Előterjesztés száma:
	64. sz.

	Az előterjesztés a jogszabályi feltételeknek megfelel:
	igen


	A döntéshez szükséges többség:
	egyszerű/minősített

	Döntési forma:
	rendelet/határozat (normatív, hatósági, egyéb)

	Az előterjesztést 
	nyílt ülésen kell/zárt ülésen kell/zárt ülésen lehet tárgyalni

	Véleményezésre megkapta:
	Glöckner Henrik polgármester




Tisztelt Képviselő-testület!

A Völgységi Önkormányzatok Társulása társulási megállapodás módosítására terjesztem a képviselő-testület elé, mivel a társulásban részt vevő négy település: Zomba (31/2020. (VI.25.), Kéty (21/2020. (VI.16.), Felsőnána (26/2020. (VI.29.) és Murga (24/2020. (VI.16.) képviselő-testületi határozatában jelezte, hogy a Társulás által nyújtott szolgáltatáscsomagból újabb szolgáltatásokat szeretnének igénybe venni 2021. január 1-jétől: a házi segítségnyújtást és a jelzőrendszeres házi segítségnyújtást és a belső ellenőrzést.

Magyarország helyi önkormányzatairól szóló 2011. évi CLXXXIX. törvény (továbbiakban Mötv.) 88.§ (1) és (2) bekezdése értelmében a társulási megállapodást a polgármester írja alá, melyhez előzetesen szükséges a társulásban részt vevő képviselő-testületek mindegyikének minősített többséggel hozott döntése. Az előterjesztés mellékletei tartalmazzák a módosítás jogi kereteit.

Kérem, a Tisztelt Képviselő-testületet, hogy a jövő évi feladatellátás zavartalanságának biztosítása érdekében, szíveskedjen elfogadni a társulási megállapodás módosítását a határozati javaslat 1. és 2. melléklete szerint.


Határozati javaslat

Mórágy Község Önkormányzatának Képviselő-testülete a Völgységi Önkormányzatok társulási megállapodásának módosítását - a határozati 1. és 2. melléklete szerinti tartalommal – jóváhagyja. Felhatalmazza a polgármestert a társulási megállapodás aláírására és a szükséges intézkedések megtételére.

Határidő: azonnal
Felelős: Glöckner Henrik polgármester
Végrehajtásért felelős: Füle Mária jegyzői megbízott 
Határozatot kapja: Völgységi Önkormányzatok Társulása 2 db eredeti kivonatot

Glöckner Henrik sk.
								     polgármester

